CELEX: 32014R0874
Language: fi
Date: 2014-08-08 00:00:00
Title: Komission täytäntöönpanoasetus (EU) N:o 874/2014, annettu 8 päivänä elokuuta 2014 , tiettyjen tavaroiden luokittelusta yhdistettyyn nimikkeistöön

13.8.2014   
            
            
               FI
            
            
               Euroopan unionin virallinen lehti
            
            
               L 240/6
            
         KOMISSION TÄYTÄNTÖÖNPANOASETUS (EU) N:o 874/2014,
   annettu 8 päivänä elokuuta 2014,
   tiettyjen tavaroiden luokittelusta yhdistettyyn nimikkeistöön
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon tariffi- ja tilastonimikkeistöstä ja yhteisestä tullitariffista 23 päivänä heinäkuuta 1987 annetun neuvoston asetuksen (ETY) N:o 2658/87 (1) ja erityisesti sen 9 artiklan 1 kohdan a alakohdan,
   sekä katsoo seuraavaa:
   
               (1)
            
            
               Asetuksen (ETY) N:o 2658/87 liitteenä olevan yhdistetyn nimikkeistön yhdenmukaisen soveltamisen varmistamiseksi on tarpeen antaa tämän asetuksen liitteessä esitettyjen tavaroiden luokittelua koskevia säännöksiä.
            
         
               (2)
            
            
               Asetuksessa (ETY) N:o 2658/87 vahvistetaan yhdistetyn nimikkeistön yleiset tulkintasäännöt. Näitä sääntöjä sovelletaan myös kaikkiin muihin nimikkeistöihin, jotka perustuvat kokonaan tai osittain yhdistettyyn nimikkeistöön taikka joissa siihen mahdollisesti lisätään alajakoja ja jotka vahvistetaan unionin erityissäännöksillä tavaroiden kauppaa koskevien tariffimääräysten tai muiden toimenpiteiden soveltamiseksi.
            
         
               (3)
            
            
               Mainittujen yleisten tulkintasääntöjen mukaan on tämän asetuksen liitteen taulukossa olevassa sarakkeessa 1 esitetyt tavarat luokiteltava sarakkeen 2 CN-koodiin sarakkeesta 3 ilmenevin perustein.
            
         
               (4)
            
            
               On aiheellista säätää, että sitovien tariffitietojen haltija voi neuvoston asetuksen (ETY) N:o 2913/92 (2) 12 artiklan 6 kohdan mukaisesti vielä tietyn ajan käyttää sellaisia sitovia tariffitietoja, jotka on annettu tässä asetuksessa tarkoitetuista tavaroista mutta jotka eivät ole tämän asetuksen säännösten mukaisia. Mainitun ajan olisi oltava kolme kuukautta.
            
         
               (5)
            
            
               Tässä asetuksessa säädetyt toimenpiteet ovat tullikoodeksikomitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Liitteenä olevan taulukon sarakkeessa 1 esitetyt tavarat luokitellaan yhdistetyssä nimikkeistössä mainitun taulukon sarakkeen 2 CN-koodiin.
   2 artikla
   Sitovia tariffitietoja, jotka eivät ole tämän asetuksen säännösten mukaisia, voidaan käyttää asetuksen (ETY) N:o 2913/92 12 artiklan 6 kohdan mukaisesti vielä kolmen kuukauden ajan tämän asetuksen voimaantulosta.
   3 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 8 päivänä elokuuta 2014.
      
         
            Komission puolesta,
         
         
            puheenjohtajan nimissä
         
         Martine REICHERTS
         
            Komission jäsen
         
      
   
   
      (1)  EYVL L 256, 7.9.1987, s. 1.
   
      (2)  Neuvoston asetus (ETY) N:o 2913/92, annettu 12 päivänä lokakuuta 1992, yhteisön tullikoodeksista (EYVL L 302, 19.10.1992, s. 1).
   
      LIITE
      
                  Tavaran kuvaus
               
               
                  Luokittelu
                  (CN-koodi)
               
               
                  Perusteet
               
            
                  (1)
               
               
                  (2)
               
               
                  (3)
               
            
                  Kudotusta polyesterikankaasta valmistettu renkaanmuotoinen tekstiilisuoja, jota käytetään tiettyjen ajoneuvotyyppien renkaissa niiden kulutuspinnan pidon parantamiseksi ajettaessa lumella.
                  Tavaran keskiosan sisäpinta on valmistettu vahvasta polyesterifilamentista, joka antaa rakenteelle kulutuskestävyyttä. Tavaran keskiosan ulkopinta on valmistettu kahdesta erisuuruisesta polyesterikatkokuidusta, jotka tekevät pinnasta karhean ja varmistavat siten tarttumisen ja pidon. Sen vuoksi maahan kontaktissa olevan renkaan osan peittävä tavaran keskiosa on kestävämpi ja sen tarttumis- ja pito-ominaisuudet ovat paremmat kuin muiden osien.
                  Tavaran muut osat peittävät renkaan sivut, ja ne on suunniteltu niin, että ne pitävät tavaran paikallaan ajon aikana.
                  Kaikki osat on kiinnitetty toisiinsa ompelemalla.
                  Tavaran toiselle sivulle on ommeltu neljä kudottua polypropeenikaistaletta, jotka toimivat lenkkeinä, joiden avulla tavara asennetaan renkaaseen.
                  (Ks. valokuva) (1)
                  
               
               
                  6307 90 98
               
               
                  Luokittelu määräytyy yhdistetyn nimikkeistön 1 ja 6 yleisen tulkintasäännön, XI jakson 7 huomautuksen f alakohdan sekä CN-koodien 6307, 6307 90 ja 6307 90 98 nimiketekstien mukaisesti.
                  Luokittelu alanimikkeeseen 8708 70 kuuluvaksi osaksi tai tarvikkeeksi ei tule kyseeseen, koska tavaralla ainoastaan parannetaan renkaan kulutuspinnan pitoa ajettaessa lumella eikä sillä mukauteta ajoneuvoa tiettyä toimintoa varten tai lisätä siihen uusia toimintoja eikä tavara suorita mitään toimintoa suhteessa ajoneuvon päätarkoitukseen (ks. asia C-152/10, Unomedical Kok. 2011, s. I-5433, 29 kohta).
                  Sen vuoksi ja koska tavara on valmistettu kokonaan tekstiiliaineista ja eri osat on kiinnitetty ompelemalla, tavara on luokiteltava CN-koodiin 6307 90 98 kuuluvaksi muuksi sovitetuksi tekstiilitavaraksi.
               
            
         (1)  Kuva on ainoastaan ohjeellinen.